حبيبي تلمع شفافه بلابل
شفته وشفت كل ربعه بلابل
كالو حلو كلتلهم بلا بل
رهيب ومعجزة ونقمه وبليه
نشدت الناس عنك من شفاك
عليل وصفتي گالو من شفاك
اگل الدمعي ضل اجري من شفاك
لمن يرجع حبيبي الراح اليه
سبه روحي ويگلي من سباهه
واسمعه بهاي اذني من سباهه
المايعرف ابهامه من سباهه
يگص چفوفه ويطم القضية
اعوفن روحي بالونه وسع فاك
يبرحي اشكد احب تمرك وسع فاك
عله العالو يطبعي اشكد وسع فاك
وسكت بمستحه عله العال بية
علامه الوكت روحي علماهه
وعله الحسرات والون علماهه
يكلبي تنوح مالك علماهه
صرت ويه الوكت تلعب عليه
لون الله الي جابك ونهداك
يكول الكلب منعوفك ونهداك
من اشمن ركبتك مره ونهداك
مناعه من الامراض تصير بيه
ضامي وردت يرويني منهلاك
تعز الماي وبذمتك منهلاك
احسبني اجيت اطلب منهلاك
حسوة ماي وتعزهه عليه
ساحرني بطرف عينك ونحلاك
ولنته بحلي يمعود ونحلاك
جذب من كلك انعوفك ونحلاك
عزيز وما اعوفك للمنيه[center]